Querfront

Querfront (norsk: tverrfronten) er et politisk og historisk begrep som beskriver vekselvirkninger mellom politiske grupper av tilsynelatende helt motsatt oppfatning. Historisk har det dreid seg om gjensidig innvirkning mellom de politisk ekstreme høyre- og venstresidene. I snever forstand dekker begrepet et samarbeid mellom høyre- og venstreekstreme krefter i Tyskland fra ca 1920 til 1933, etablert for å bekjempe den liberale og demokratiske Weimarforfatningen. I videre forstand dekker den høyre- og venstreekstreme politiske miljøer på 2000-tallet, med sammenfallende syn om blant annet å bekjempe den grønne politiske bevegelsen.

 Tyskland 
miniatyr|Oswald Spengler (1929), utviklet ideen mellom det ekstreme høyre og tilsvarende venstre.
 Weimarrepublikken 
Kulturfilosofen Oswald Spengler var med på å utvikle en tanke om samarbeid mellom ytre høyre og ytre venstre. Han mente at det to vingene skulle samarbeide for å motarbeide den demokratiske Weimarrepublikkens forfatning. Tyskland skulle bli en autoritær stat og landet skulle alliere seg med Sovjetunionen. 

Sommeren 1923 tok det tyske kommunistpartiet KPD i bruk høyresidens antijødiske argumenter, men initiativet ble raskt forlatt.

Den mest kjente forekomst av Querfront-ideen i praktisk politikk er fra Weimarrepublikkens siste år (1930–1933). Det ble da diskutert samarbeid mellom rikskansler Kurt von Schleicher, det sosialdemokratiske Allgemeinen Deutschen Gewerkschaftsbund (ADGB) og  Adolf Hitlers parti,  Nationalsozialistische Deutsche Arbeiterpartei (NSDAP).

 Forbundsrepublikken Tyskland 
Fra rundt år 2000 er begrepet brukt også om høyreekstremes overtakelse av temaer og symboler som tradisjonelt har tilhørt de venstreorienterte. Det har dreid seg om de venstreorientertes klesstil, som å kle seg i helsvart under demonstrasjoner. Dette har gjort det vanskelig for myndigheter og andre i sivilsamfunnet å kjenne igjen og bekjempe høyreekstreme krefter.
miniatyr|Jürgen Elsässer (2024)
Høyre- og venstreekstreme politikere i Tyskland har på 2000-tallet vist sammenfallende standpunkter til blant annet globalisering, imperialisme og kapitalisme. Det historiske begrepet fra kanslers Schleichers initiativ i årene 1930–1933, er ikke direkte anvendbart. Det har dreid seg om kun ideologisk sammenfallende standpunkter, ikke direkte samarbeid.

Jürgen Elsässer har på 2000-tallet i Tyskland vært talsmann for en Querfront mellom høyre- og venstresiden. Formålet var (per 2021) blant annet å danne front mot partiet De grønne i Tyskland. Elsässer hadde i 1980-årene vært medlem av en kommunistisk studentgruppe i Stuttgart, og arbeidet senere for en rekke venstreorienterte aviser i Tyskland. Hans avis Compact inntok på 2000-tallet høyreekstremistiske standpunkter.

 Se også 
 Hesteskoteorien
 Tredje posisjon
 Nasjonalbolsjevisme

 Referanser 

Kategori:Politisk språk
Kategori:Tysk politikk
Kategori:Tysklands historie (1918–1933)